<html>
    <head>
        <meta charset="utf-8" />
        <title>固定三栏布局</title>
        <link rel="Stylesheet" href="fixation.css" />
    </head>
    <body>
        <div id="wrapper">
            <header>固定三栏布局</header>
            <nav>
                <div class="inner">
                    <ul>
                        <li>Item1</li>
                        <li>Item2</li>
                        <li>Item3</li>
                        <li>Item4</li>
                    </ul>
                </div>
            </nav>
            <article>
                <div class="inner">
                    <p>壬戌之秋，七月既望，苏子与客泛舟游于赤壁之下。清风徐来，水波不兴。举酒属客，诵明月之诗，歌窈窕之章。少焉，月出于东山之上，徘徊于斗牛之间。白露横江，水光接天。纵一苇之所如，
                        凌万顷之茫然。浩浩乎如冯虚御风，而不知其所止；飘飘乎如遗世独立，羽化而登仙。</p>

                    <p>于是饮酒乐甚，扣舷而歌之。歌曰：“桂棹兮兰桨，击空明兮溯流光。渺渺兮予怀，望美人兮天一方。”客有吹洞箫者，倚歌而和之。其声呜呜然，如怨如慕，如泣如诉，余音袅袅，不绝如缕。
                        舞幽壑之潜蛟，泣孤舟之嫠妇。</p>
                    
                    <p>苏子愀然，正襟危坐而问客曰：“何为其然也？”客曰：“月明星稀，乌鹊南飞，此非曹孟德之诗乎？西望夏口，东望武昌，山川相缪，郁乎苍苍，此非孟德之困于周郎者乎？方其破荆州，下江陵，
                        顺流而东也，舳舻千里，旌旗蔽空，酾酒临江，横槊赋诗，固一世之雄也，而今安在哉？况吾与子渔樵于江渚之上，侣鱼虾而友麋鹿，驾一叶之扁舟，举匏樽以相属。寄蜉蝣于天地，
                        渺沧海之一粟。哀吾生之须臾，羡长江之无穷。挟飞仙以遨游，抱明月而长终。知不可乎骤得，托遗响于悲风。”</p>
                    
                    <p>苏子曰：“客亦知夫水与月乎？逝者如斯，而未尝往也；盈虚者如彼，而卒莫消长也。盖将自其变者而观之，则天地曾不能以一瞬；自其不变者而观之，则物与我皆无尽也，而又何羡乎!且夫天地之间，
                        物各有主,苟非吾之所有，虽一毫而莫取。惟江上之清风，与山间之明月，耳得之而为声，目遇之而成色，取之无禁，用之不竭，是造物者之无尽藏也，而吾与子之所共适。”</p>
                    
                    <p>客喜而笑，洗盏更酌。肴核既尽，杯盘狼籍。相与枕藉乎舟中，不知东方之既白。 </p>
                </div>
            </article>
            <aside>
                <div class="inner">
                    啊！很美麗清靜！很適合想不到代碼編不下去的時候去踱步！很棒喔~~ 
                </div>
            </aside>
            <footer>固定三栏布局</footer>
        </div>
    </body>
</html>